Štatistická územná jednotka

Štatistická územná jednotka (skr. ŠÚJ) je územná jednotka v rámci špecifickej klasifikácie Štatistického úradu Slovenskej republiky určenej na potreby regionálnej štatistiky, na poskytovanie porovnateľných údajov regionálnej štatistiky v rámci Európskeho štatistického systému a na analytické účely. Ide o implementáciu európskych systémov NUTS a LAU Štatistickým úradom Slovenskej republiky. 

Rozlišuje sa regionálna štatistická územná jednotka (RŠÚJ, po anglicky NUTS territorial unit) a lokálna štatistická územná jednotka (LŠÚJ, po anglicky LAU). 

Štatistické územné jednotky sú určené na základe vyhlášky Štatistického úradu SR nasledovne: 
 Štatistická územná jednotka  Počet na Slovensku  Príklad Anglický akronym  Slovenský akronym  Ekvivalent na území Slovenska  Kód NUTS 1  RŠÚJ 1  územie celej krajiny  SK0  1  Slovensko  SK0 NUTS 2  RŠÚJ 2  oblasť  SK0x  4  Východné Slovensko  SK04 NUTS 3  RŠÚJ 3  kraj  SK0xx  8  Košický kraj  SK042 LAU 1 (do roku 2002: NUTS 4)  LŠÚJ 1  okres    79  Okres Košice-okolie   LAU 2 (do roku 2002: NUTS 5)  LŠÚJ 2  obec    2 878  Turňa nad Bodvou  

V minulosti používané úrovne NUTS 4 a NUTS 5 sa premenovali na LAU 1 resp. LAU 2 (z angl. Local Area Units).

 Identifikačné kódy 
 SK0 SLOVENSKA REPUBLIKA
 SK01 Bratislavský kraj
 SK010 Bratislavský kraj
 SK02 Západné Slovensko
 SK021 Trnavský kraj
 SK022 Trenčiansky kraj
 SK023 Nitriansky kraj
 SK03 Stredné Slovensko
 SK031 Žilinský kraj
 SK032 Banskobystrický kraj
 SK04 Východné Slovensko
 SK041 Prešovský kraj
 SK042 Košický kraj
 SKZ EXTRA-REGIO
 SKZZ Extra-Regio
 SKZZZ Extra-Regio

 Referencie 

 Externé odkazy 
 Vyhláška 438/2004 Z.z. Štatistického úradu SR z 19. júla 2004, ktorou sa vydáva klasifikácia štatistických územných jednotiek
 NUTS – Nomenclature of territorial units for statistics: Overview na webe Eurostatu 

Kategória:Geografia Slovenska
Kategória:Európska únia